title: KOMMISSIONENS GENNEMFØRELSESFORORDNING (EU) …/… om ændring af Kommissionens forordning (EU) nr. 1300/2014 for så vidt angår statusoversigter til identifikation af hindringer for tilgængelighed, information af brugerne og overvågning og evaluering af fremskridt med hensyn til tilgængelighed

text:
               KOMMISSIONENS GENNEMFØRELSESFORORDNING (EU) …/…

               af 16.5.2019

               om ændring af Kommissionens forordning (EU) nr. 1300/2014 for så vidt angår statusoversigter til identifikation af hindringer for tilgængelighed, information af brugerne og overvågning og evaluering af fremskridt med hensyn til tilgængelighed

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Den Europæiske Union
                  1
               , særlig artikel 5, stk. 11, og

               ud fra følgende betragtninger:

               (1)I henhold til artikel 7 i Kommissionens forordning (EU) nr. 1300/2014
                  2
                skal kapitel 7 i bilaget til forordningen ajourføres med henblik på at præcisere udformningen af statusoversigter, herunder indhold, dataformat, funktionel og teknisk opbygning, funktionsmåde, regler for dataindlæsning og søgning og regler for selvevaluering og udpegning af de enheder, der skal levere data.

               (2)I henhold til artikel 5, stk. 1, i Europa-Parlamentets og Rådets forordning (EU) 2016/796
                  3
                og artikel 7, stk. 2, i Kommissionens forordning (EU) 1300/2014 blev der nedsat en arbejdsgruppe, der skulle fremsætte et forslag til henstilling om minimumskrav til strukturen og indholdet af de data, der skal indsamles til statusoversigterne til identifikation af hindringer for tilgængelighed, information af brugerne og overvågning og evaluering af fremskridt med hensyn til tilgængelighed. Arbejdsgruppen afsluttede sit arbejde i maj 2017 og som følge heraf færdiggjorde agenturet henstilling ERA-REC-128 om ændring af Kommissionens forordning (EU) nr. 1300/2014.

               (1)Statusoversigterne er et statisk værktøj, der angiver, at udstyret forefindes, og det er således ikke hensigten, at de skal oplyse om udstyrets tilstand og funktionsdygtighed.

               (4)Hvis en station eller dele heraf opgraderes, fornyes eller ændres på anden vis som led i en national gennemførelsesplan i henhold til artikel 8 i Kommissionens forordning (EU) 1300/2014, skal der indsamles oplysningerne om, hvordan ændringen af stationen eller dele heraf overholder Kommissionens forordning (EU) 1300/2014.

               (5)Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 51, stk. 1, i direktiv (EU) 2016/797 —

               VEDTAGET DENNE FORORDNING:

               Artikel 1

               I Kommissionens forordning (EU) nr. 1300/2014 foretages følgende ændringer:

               (1)Efter artikel 7 indsættes følgende som artikel 7a:

               "Artikel 7a

               Indsamling, vedligeholdelse og udveksling af data om tilgængelighed

               1.Senest ni måneder efter ikrafttrædelsen af [please insert the date of entry into force of this Regulation] beslutter hver medlemsstat, hvilke enheder der er ansvarlige for indsamling, vedligeholdelse og udveksling af data om tilgængelighed.

               2.Medlemsstaterne kan anmode Kommissionen om en forlængelse af fristen. Forlængelsen skal være enestående, begrundet og tidsbegrænset. Den anses navnlig for at være begrundet, hvis dataindsamlingsværktøjet og funktionsmåderne, som er fastsat i bilaget til denne forordning, ikke er gjort tilgængelige og erklæret fuldt ud operationelle af Den Europæiske Unions Jernbaneagentur to måneder efter datoen for dens ikrafttræden.

               3.For hver station skal der være en enhed, der er ansvarlig for udveksling af data om tilgængelighed.

               4.Indsamling og konvertering af data afsluttes inden for 36 måneder efter denne forordnings ikrafttrædelse.

               5.Indtil den dataudvekslingsarkitektur, der er beskrevet i afsnit 7.2, 7.3 og 7.4 i bilag I til Kommissionens forordning (EU) nr. 454/2011
                  4
               , er fuldt ud funktionsdygtig, består udvekslingen af data om tilgængelighed af overførsler af disse data til databasen med tilgængelighedsoplysninger om europæiske jernbanestationer (European Railway Stations Accessibility Database – ERSAD), som hostes af Den Europæiske Unions Jernbaneagentur. "

               (2)Bilaget ændres i overensstemmelse med bilaget til nærværende forordning.

               Artikel 2

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 16.5.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 138 af 26.5.2016, s. 44.

                     (2)

                        Kommissionens forordning (EU) nr. 1300/2014 af 18. november 2014 om den tekniske specifikation for interoperabilitet gældende for tilgængelighed for handicappede og bevægelseshæmmede personer i EU's jernbanesystem (EUT L 356 af 12.12.2014, s. 110).

                     (3)

                        Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004 (EUT L 138 af 26.5.2016, s. 1).

                     (4)

                        Kommissionens forordning (EU) nr. 454/2011 af 5. maj 2011 om den tekniske specifikation for interoperabilitet gældende for delsystemet Trafiktelematik for persontrafikken i det transeuropæiske jernbanesystem (EUT L 123 af 12.5.2011, s. 11).

    ---documentbreak---

               BILAG

               I bilaget til forordning (EU) nr. 1300/2014 foretages følgende ændringer:

               (1)I kapitel 2, afsnit 2.3 indsættes følgende efter første punktum:

               "Data om tilgængelighed:

               Data om tilgængelighed består af de oplysninger om passagerjernbanestationers tilgængelighed, der skal indsamles, vedligeholdes og udveksles, dvs. en beskrivelse af passagerjernbanestationernes udformning og udstyr. Hvor det er relevant, suppleres beskrivelsen med oplysninger om stationens overensstemmelse med denne TSI."

               (2)I kapitel 7, afsnit 7.2, underafsnit 7.2.1, indsættes følgende underafsnit:

               "7.2.1.1. Statusoversigt – infrastruktur

               7.2.1.1.1. Funktionel og teknisk arkitektur

               Statusoversigtens funktion er at:

               (1)identificere eksisterende hindringer og barrierer for tilgængelighed

               (2)give brugerne praktiske oplysninger

               (3)overvåge og evaluere fremskridt med hensyn til tilgængelighed.

               Arkitekturen for udveksling af data om tilgængelighed er fastsat i forordning (EU) nr. 454/2011 (TSI om Trafiktelematik for persontrafikken — TAP TSI).

               Følgende standarder finder anvendelse på formatering og udveksling af data om tilgængelighed:

               (1)CEN/TS 16614-1:2014 Public transport - Network and Timetable Exchange (NeTEx) - Part 1: Public transport network topology exchange format
                  2014-05-14

               (2)EN 12896-1:2016 Public transport. Reference data model. Common concepts (Transmodel)

               Med henblik på den tilsigtede særlige anvendelse er der udarbejdet en specifik harmoniseret transmodelprofil, som fremgår af den tekniske dokumentation, der henvises til i tillæg O, indeks 1.

               7.2.1.1.2 Regler for indlæsning og selvevaluering af data om tilgængelighed

               Reglerne for indlæsning og selvevaluering af data om tilgængelighed er følgende:

               (1)De enheder, der indsamler data om tilgængelighed vedrørende aktiver, behøver ikke være uafhængige af den daglige forvaltning af disse aktiver.

               (2)Under den første indsamling af data om tilgængelighed i overensstemmelse med Kommissionens gennemførelsesforordning (EU) …/...
                  1
                [Publikationskontoret bedes indsætte nummeret på ændringsretsakten] må stationers overensstemmelse med denne TSI skrives på statusoversigten som ikke vurderet.

               (3)Hvis en station eller dele heraf opgraderes, fornyes eller ændres på anden vis som led i en national gennemførelsesplan for denne TSI, skal de relevante data om tilgængelighed ajourføres, herunder om nødvendigt stationens overensstemmelse med denne TSI.

               (4)Stationens overensstemmelse med denne TSI kan ajourføres på grundlag af en ISV, som beskrevet i punkt 6.2.4 i denne TSI.

               (5)Udstyrets funktionsdygtighed skal ikke skrives på statusoversigten.

               Kommissionen stiller et dataindsamlingsværktøj til rådighed, hvis funktionsmåde er beskrevet i den tekniske dokumentation, der er henvist til i tillæg O, indeks 2.

               Hvis der foreligger strukturerede data om tilgængelighed, der kan konverteres til den harmoniserede profil, kan disse data overføres efter konverteringen. Metoden til konvertering af eksisterende data om tilgængelighed og kommunikationsprotokollen fremgår af den tekniske dokumentation, der henvises til i tillæg O, indeks 3.

               7.2.1.1.3 Regler for adgang til oplysningerne

               Via ERSAD-databasen:

               (1)Offentligheden skal have adgang til oplysningerne via et offentligt websted, som hostes af Den Europæiske Unions Jernbaneagentur.

               (2)Registrerede nationale myndigheder skal være i stand til at finde alle data om tilgængelighed, som er relevante for medlemsstaten.

               (3)Kommissionen og agenturet skal være i stand til at finde alle data om tilgængelighed.

               ERSAD-databasen, som hostes af agenturet, må ikke være forbundet med andre databaser.

               7.2.1.1.4 Regler for forvaltning af brugerfeedback

               Feedback fra brugerne kan have form af:

               (1)institutionel feedback fra brugersammenslutninger, herunder organisationer, der repræsenterer personer med handicap: Der må anvendes eksisterende strukturer, forudsat at de omfatter repræsentanter fra organisationer for personer med handicap og personer med nedsat mobilitet og afspejler situationen på et passende niveau, hvilket ikke nødvendigvis er nationalt. Proceduren for brugerfeedback skal organiseres på en sådan måde, at den muliggør deltagelse fra disse organisationer på lige vilkår

               (2)Individuel feedback: Besøgende på webstedet skal have mulighed for at indberette ukorrekte oplysninger om tilgængelighed ved en bestemt station og skal modtage en bekræftelse på, at deres bemærkning er blevet modtaget.

               I begge tilfælde skal feedback fra brugerne tages behørigt i betragtning af de(n) enhed(er), der er ansvarlig(e) for indsamling, vedligeholdelse og udveksling af data om tilgængelighed."

               (3)Følgende tillæg tilføjes:

               "Tillæg O – Liste over teknisk dokumentation

                        Indeks nr.

                        Tekst

                        1

                        Harmoniseret specifik NeTEx-profil (Network and Timetable Exchange) til beskrivelse af stationer

                        2

                        Dataindsamlingsværktøjets funktionsmåder

                        3

                        Metode til konvertering af eksisterende data om tilgængelighed, herunder beskrivelse af den eksterne grænseflade og kommunikationsprotokollen

                     (1)

                        [Kommissionens gennemførelsesforordning (EU) .../... om ændring af Kommissionens forordning (EU) nr. 1300/2014 for så vidt angår statusoversigter til identifikation af hindringer for tilgængelighed, information af brugerne og overvågning og evaluering af fremskridt med hensyn til tilgængelighed, EUT xxx]


title: KOMMISSIONENS GENNEMFØRELSESFORORDNING (EU) …/… om ændring af Kommissionens forordning (EU) nr. 1305/2014 for så vidt angår ændringsstyring

text:
               KOMMISSIONENS GENNEMFØRELSESFORORDNING (EU) …/…

               af 16.5.2019

               om ændring af Kommissionens forordning (EU) nr. 1305/2014 for så vidt angår ændringsstyring

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Den Europæiske Union
                  1
               , særlig artikel 5, stk. 11, og

               ud fra følgende betragtninger:

               (1)Ifølge artikel 19 i Europa-Parlamentets og Rådets forordning (EU) 2016/796
                  2
                pålægges Den Europæiske Unions Jernbaneagentur ("agenturet") at rette henstillinger til Kommissionen om de tekniske specifikationer for interoperabilitet ("TSI'er") og revisionen af disse i overensstemmelse med artikel 5 i direktiv (EU) 2016/797 og sikre, at TSI'erne er tilpasset de tekniske fremskridt, markedsudviklingen og de samfundsmæssige krav.

               (2)Ifølge artikel 13 i Kommissionens delegerede afgørelse (EU) 2017/1474
                  3
                skal afsnit 7.2 i bilag I til Kommissionens forordning (EU) nr. 1305/2014
                  4
                ændres med henblik på at specificere den ændrede procedure for ændringsstyring for TAF TSI.

               (3)I henhold til artikel 5 i forordning (EU) 2016/796 er der nedsat en arbejdsgruppe med henblik på at forelægge et forslag til henstilling vedrørende ændringerne af afsnit 7.2 i TAF TSI.

               (4)Den 20. april 2018 forelagde agenturet en henstilling til Kommissionen om revision af afsnit 7.2 i bilaget til Kommissionens forordning (EU) nr. 1305/2014.

               (5)Afsnit 7.2 i bilaget til Kommissionens forordning (EU) nr. 1305/2014 vedrørende TAF TSI bør ændres i overensstemmelse hermed.

               (6)Listen over de relevante tekniske dokumenter, som der er henvist til i TAF TSI, bør ajourføres.

               (7)Foranstaltningerne i denne forordning er i overensstemmelse med udtalelsen fra det udvalg, der er nedsat i henhold til artikel 51, stk. 1, i direktiv (EU) 2016/797 —

               VEDTAGET DENNE FORORDNING:

               Artikel 1

               Afsnit 7.2 i bilaget til Kommissionens forordning (EU) nr. 1305/2014 erstattes af teksten i bilag 1 til nærværende forordning.

               Artikel 2

               Tillæg 1 til Kommissionens forordning (EU) nr. 1305/2014 erstattes af teksten i bilag 2 til nærværende forordning.

               Artikel 3

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 16.5.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 138 af 26.5.2016, s. 44.

                     (2)

                        Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004 (EUT L 138 af 26.5.2016, s. 1).

                     (3)

                        Kommissionens delegerede afgørelse (EU) 2017/1474 om supplerende regler til Europa-Parlamentets og Rådets direktiv (EU) 2016/797 for så vidt angår specifikke mål for udarbejdelse, vedtagelse og revision af tekniske specifikationer for interoperabilitet (EUT L 210 af 15.8.2017, s. 5).

                     (4)

                        Kommissionens forordning (EU) nr. 1305/2014 af 11. december 2014 om den tekniske specifikation for interoperabilitet gældende for delsystemet Trafiktelematik for godstrafikken i jernbanesystemet i Den Europæiske Union og om ophævelse af forordning (EF) nr. 62/2006 (EUT L 356 af 12.12.2014, s. 438).

    ---documentbreak---

               BILAG 1

               Afsnit 7.2 i bilaget til Kommissionens forordning (EU) nr. 1305/2014 affattes således:

               "7.2. Ændringshåndtering

               7.2.1. Ændringshåndteringsprocessen

               Der skal tilrettelægges procedurer for ændringshåndtering, som sikrer, at omkostningerne og fordelene ved ændringerne analyseres grundigt, og at ændringerne gennemføres på en kontrolleret måde. Disse procedurer skal fastlægges, iværksættes, understøttes og administreres af agenturet, og de skal omfatte følgende elementer:

               ·en beskrivelse af, hvad der nødvendiggør ændringen på det tekniske plan

               ·en angivelse af, hvem der er ansvarlig for at gennemføre ændringerne

               ·en valideringsprocedure for de ændringer, der skal gennemføres

               ·en politik for ændringshåndtering, frigivelse, migrering og implementering

               ·en definition af ansvarsfordelingen for forvaltning af de detaljerede specifikationer og for både kvalitetssikringen og konfigurationsstyringen.

               Ændringsstyringsorganet skal sammensættes af agenturet, jernbanesektorens repræsentative organer og medlemsstaterne. Med en sådan tilknytning af parterne skal det sikres, at de ændringer, der skal foretages, sættes i perspektiv, og at der foretages en helhedsvurdering af deres konsekvenser. Ændringsstyringsorganet skal på et tidspunkt indordnes under agenturet.

               7.2.2. Særlig ændringshåndteringsproces for de dokumenter, som der er henvist til i tillæg I til denne forordning

               For de tekniske dokumenter, som der er henvist til i tillæg I til denne forordning, skal ændringsstyringen fastlægges af agenturet efter følgende kriterier:

               1.Anmodninger om ændringer, der berører dokumenterne, forelægges enten via medlemsstaterne eller via jernbanesektorens repræsentative organer på europæisk niveau, jf. artikel 38, stk. 4, i forordning (EU) 2016/796, eller via styregruppen for TSI'en om trafiktelematik for godstrafikken.

               2.Agenturet indsamler og opbevarer ændringsanmodningerne.

               3.Agenturet forelægger ændringsanmodningerne for den særlige arbejdsgruppe under Jernbaneagenturet, som vurderer dem og efter omstændighederne udarbejder et forslag ledsaget af en økonomisk vurdering.

               4.Derefter forelægger agenturet hver ændringsanmodning og det tilhørende forslag for ændringsstyringsorganet, som afgør, om ændringsanmodningen skal valideres eller udsættes.

               5.Valideres ændringsanmodningen ikke, skal agenturet sende enten begrundelsen for afvisningen eller en anmodning om supplerende oplysninger om udkastet til ændringsanmodning tilbage til den anmodende part.

               6.Hvis ændringsanmodningen valideres, skal det tekniske dokument ændres.

               7.Kan der ikke opnås enighed om validering af en ændringsanmodning, skal agenturet forelægge Kommissionen en henstilling om ajourføring af de dokumenter, som der henvises til i tillæg I, sammen med udkastet til ny version af dokumentet, ændringsanmodningen og agenturets økonomiske vurdering og skal desuden gøre disse dokumenter tilgængelige på sit websted.

               8.Den nye version af det tekniske dokument med de validerede ændringsanmodninger skal gøres tilgængelig på agenturets websted. Agenturet vil holde medlemsstaterne underrettet via det udvalg, der er nedsat ved direktiv 2008/57/EF, artikel 29, stk. 1.

               9.Gør en anmodning om ændring det påkrævet at ændre den juridiske tekst i TSI'en om trafiktelematik for godstrafikken, skal agenturet fremsende en forespørgsel til Europa-Kommissionen med henblik på at anmode om en revision af TSI'en om trafiktelematik for godstrafikken og/eller anmode om en teknisk udtalelse fra agenturet.

               Når ændringsstyringen berører elementer, der er i almindelig brug i forbindelse med TSI'en om trafiktelematik for persontrafikken, skal ændringerne foretages på en sådan måde, at de til stadighed er i overensstemmelse med den gennemførte TSI om trafiktelematik for persontrafikken, for at der kan opnås optimale synergivirkninger."

               BILAG 2

               Tillæg I til Kommissionens forordning (EU) nr. 1305/2014 affattes således:

               "Tillæg I

               Liste over tekniske dokumenter

                        Nr.

                        Reference

                        Titel

                        1

                        ERA-TD-100

                        TAF TSI — ANNEX A.5:FIGURES AND SEQUENCE DIAGRAMS OF THE TAF TSI MESSAGES

                        2

                        ERA-TD-101

                        Bilag D.2: Appendix A (Wagon/ILU Trip Planning)

                        3

                        ERA-TD-102

                        Bilag D.2: Appendix B — Wagon and Intermodal Unit Operating

                        Database (WIMO)

                        4

                        ERA-TD-103

                        Bilag D.2: Appendix C — Reference Files

                        5

                        ERA-TD-104

                        Bilag D.2: Appendix E — Common Interface

                        6

                        ERA-TD-105

                        Bilag D.2: Appendix F — TAF TSI Data and Message Model

               "


title: KOMMISSIONENS GENNEMFØRELSESFORORDNING (EU) …/… om ændring af Kommissionens forordning (EU) nr. 454/2011 for så vidt angår ændringshåndtering

text:
               KOMMISSIONENS GENNEMFØRELSESFORORDNING (EU) …/…

               af 16.5.2019

               om ændring af Kommissionens forordning (EU) nr. 454/2011 for så vidt angår ændringshåndtering

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Den Europæiske Union
                  1
               , særlig artikel 5, stk. 11, og

               ud fra følgende betragtninger:

               (1)Ifølge artikel 19 i Europa-Parlamentets og Rådets forordning (EU) 2016/796
                  2
                skal Den Europæiske Unions Jernbaneagentur ("agenturet") rette henstillinger til Kommissionen om de tekniske specifikationer for interoperabilitet ("TSI'er") og revisionen af disse i overensstemmelse med artikel 5 i direktiv (EU) 2016/797 og sikre, at TSI'erne er tilpasset de tekniske fremskridt, markedsudviklingen og de samfundsmæssige krav.

               (2)Ifølge artikel 14 i Kommissionens delegerede afgørelse (EU) 2017/1474
                  3
                skal afsnit 7.5 i bilag I til Kommissionens forordning (EU) nr. 454/2011 ændres med henblik på at specificere den ændrede procedure for ændringshåndtering for TSI TAP.

               (3)I overensstemmelse med artikel 5 i forordning (EU) 2016/796 er der nedsat en arbejdsgruppe med henblik på at forelægge et forslag til henstilling vedrørende ændringerne af afsnit 7.5 i TSI TAP.

               (4)Den 20. april 2018 forelagde agenturet en henstilling til Kommissionen om revision af afsnit 7.5 i forordning (EU) nr. 454/2011 (TSI TAP).

               (5)Afsnit 7.5 i bilag I til Kommissionens forordning (EU) nr. 454/2011
                  4
                vedrørende TSI TAP bør derfor ændres.

               (6)Listen over relevante tekniske dokumenter omhandlet i TSI TAP bør ajourføres.

               (7)Foranstaltningerne i denne forordning er i overensstemmelse med udtalelsen fra det udvalg, der er nedsat i henhold til artikel 51, stk. 1, i direktiv (EU) 2016/797 —

               VEDTAGET DENNE FORORDNING:

               Artikel 1

               Afsnit 7.5 i bilag I til Kommissionens forordning (EU) nr. 454/2011 erstattes af teksten i bilag 1 til nærværende forordning.

               Artikel 2

               Bilag III til Kommissionens forordning (EU) nr. 454/2011 (TSI TAP) affattes som angivet i bilag 2 til nærværende forordning.

               Artikel 3

               Denne forordning træder i kraft på tyvendedagen efter offentliggørelsen i Den Europæiske Unions Tidende.

               Denne forordning er bindende i alle enkeltheder og gælder umiddelbart i hver medlemsstat.

               Udfærdiget i Bruxelles, den 16.5.2019.

                     På Kommissionens vegne

                     Formand
                     Jean-Claude JUNCKER

                     (1)

                        EUT L 138 af 26.5.2016, s. 44.

                     (2)

                        Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004 (EUT L 138 af 26.5.2016, s. 1).

                     (3)

                        Kommissionens delegerede afgørelse (EU) 2017/1474 af 8. juni 2017 om supplerende regler til Europa-Parlamentets og Rådets direktiv (EU) 2016/797 for så vidt angår specifikke mål for udarbejdelse, vedtagelse og revision af tekniske specifikationer for interoperabilitet (EUT L 210 af 15.8.2017, s. 5).

                     (4)

                        Kommissionens forordning (EU) nr. 454/2011 af 5. maj 2011 om den tekniske specifikation for interoperabilitet gældende for delsystemet Trafiktelematik for persontrafikken i det transeuropæiske jernbanesystem (EUT L 123 af 12.5.2011, s. 11).

    ---documentbreak---

               BILAG 1

               Afsnit 7.5 i bilag I til forordning (EU) nr. 454/2011 affattes således:

               "7.5. Ændringshåndtering

               7.5.1. Ændringshåndteringsprocessen

               Der skal tilrettelægges procedurer for ændringshåndtering, som sikrer, at omkostningerne og fordelene ved ændringerne analyseres grundigt, og at ændringerne gennemføres på en kontrolleret måde. Disse procedurer skal fastlægges, iværksættes, understøttes og administreres af agenturet, og de skal omfatte følgende elementer:

               ·en beskrivelse af, hvad der nødvendiggør ændringen på det tekniske plan

               ·en angivelse af, hvem der er ansvarlig for at gennemføre ændringerne

               ·en valideringsprocedure for de ændringer, der skal gennemføres

               ·en politik for ændringshåndtering, frigivelse, overgang og implementering

               ·en definition af ansvarsfordelingen for forvaltning af de detaljerede specifikationer og for både kvalitetssikringen og konfigurationsstyringen.

               Ændringsstyringsorganet skal sammensættes af agenturet, jernbanesektorens repræsentative organer, et repræsentationsorgan for billetforhandlerne, et repræsentationsorgan for passagererne og medlemsstaterne. Med en sådan tilknytning af parterne skal det sikres, at de ændringer, der skal foretages, sættes i perspektiv, og at der foretages en helhedsvurdering af deres konsekvenser. Ændringsstyringsorganet skal på et tidspunkt indordnes under agenturet.

               7.5.2. Særlig ændringshåndteringsproces for de dokumenter, der er opført i bilag III til denne forordning

               For de dokumenter, der er anført i bilag III til denne forordning, skal ændringsstyringen fastlægges af agenturet efter følgende kriterier:

               1.Anmodninger om ændringer, der berører dokumenterne, forelægges enten via medlemsstaterne eller via jernbanesektorens repræsentative organer på europæisk niveau, jf. artikel 38, stk. 4, i forordning (EU) 2016/796, eller billetforhandlernes repræsentationsorgan eller via Den Internationale Jernbaneunion (UIC), når det drejer sig om rettelser af fejl i forbindelse med specifikationer oprindeligt udarbejdet af UIC, eller via styregruppen for TSI TAP.

               2.Agenturet indsamler og opbevarer ændringsanmodningerne.

               3.Agenturet forelægger ændringsanmodningerne for den særlige arbejdsgruppe under Jernbaneagenturet, som vurderer dem og efter omstændighederne udarbejder et forslag ledsaget af en økonomisk vurdering.

               4.Derefter forelægger agenturet hver ændringsanmodning og det tilhørende forslag for ændringsstyringsorganet, som afgør, om ændringsanmodningen skal valideres eller udsættes.

               5.Valideres ændringsanmodningen ikke, skal agenturet sende enten begrundelsen for afvisningen eller en anmodning om supplerende oplysninger om udkastet til ændringsanmodning tilbage til den anmodende part.

               6.Hvis ændringsanmodningen valideres, skal det tekniske dokument ændres.

               7.Kan der ikke opnås enighed om validering af en ændringsanmodning, skal agenturet forelægge Kommissionen en henstilling om ajourføring af de dokumenter, som er anført i bilag III, sammen med udkastet til ny version af dokumentet, ændringsanmodningerne og agenturets økonomiske vurdering og skal desuden gøre disse dokumenter tilgængelige på sit websted.

               8.Den nye version af det tekniske dokument med de validerede ændringsanmodninger skal gøres tilgængelig på agenturets websted. Agenturet vil holde medlemsstaterne underrettet via det udvalg, der er omhandlet i direktiv 2008/57/EF, artikel 29, stk. 1.

               9.Gør en anmodning om ændring det påkrævet at ændre den juridiske tekst i TSI TAP, skal agenturet fremsende en forespørgsel til Europa-Kommissionen med henblik på at anmode om en revision af TSI TAP og/eller anmode om en teknisk udtalelse fra agenturet

               Når ændringsstyringen berører elementer, der er i almindelig brug i forbindelse med TSI'en om Trafiktelematik for godstrafikken, skal ændringerne foretages på en sådan måde, at de fortsat stemmer overens med den gennemførte TSI om Trafiktelematik for godstrafikken, for at der kan opnås optimale synergivirkninger."

               BILAG 2

               Bilag III til forordning (EU) nr. 454/2011 erstattes af følgende:

               "Bilag III

               Liste over tekniske dokumenter

                        Nr.

                        Henvisning

                        Titel

                        1

                        B.1

                        Computergenerering og -udveksling af tarifdata, der forudsættes anvendt ved internationale salg eller udlandssalg — NRT-billetter

                        2

                        B.2

                        Computergenerering og -udveksling af tarifdata, der forudsættes anvendt ved internationale salg eller udlandssalg — IRT-billetter (med integreret pladsreservation)

                        3

                        B.3

                        Computergenerering og -udveksling af tarifdata, der forudsættes anvendt ved internationale salg eller udlandssalg — Særtilbud

                        4

                        B.4

                        Implementeringsvejledning for EDIFACT-meddelelser om udveksling af køreplansdata

                        5

                        B.5

                        Elektronisk reservation af sidde-/ligge-/sovevognspladser og elektronisk tilvejebringelse af rejsehjemmel – Udveksling af meddelelser

                        6

                        B.6

                        Elektronisk reservation af sidde-/ligge-/sovevognspladser og elektronisk tilvejebringelse af transportdokumenter (RCT2-standarder)

                        7

                        B.7

                        International jernbanebillet til udprintning hjemme

                        8

                        B.8

                        Numerisk standardkodning for jernbanevirksomheder, infrastrukturforvaltere og andre virksomheder, der er involveret i jernbanetransportkæder

                        9

                        B.9

                        Numerisk standardkodning af lokaliteter

                        10

                        B.10

                        Elektronisk reservation af assistance til bevægelseshæmmede — Udveksling af meddelelser

                        12

                        B.30

                        Oversigt — katalog over meddelelser/datasæt til brug for jernbanevirksomheders og infrastrukturforvalteres kommunikation om TSI'en om Trafiktelematik for persontrafikken

               "